**New Mexico** (spansk: *Nuevo México*) er en delstat i det sørvestlige USA, som grenser til Texas i øst og sør, Mexico i sørvest, Arizona i vest, Utah i nordvest, Oklahoma i nordøst og til Colorado i nord.

Geografi
--------

New Mexico har et variert landskap fra ørkenområder i sør til skogsområder og snøkledde fjelltopper i nord.

* Bilder fra New Mexico
* ShiprockShiprock
* Wheeler Peak – Sangre de Cristo RangeWheeler Peak – Sangre de Cristo Range

Et markant trekk ved geologien i New Mexico er store kalksteinsgrotter, slik som Carlsbad Cavern og Lechuguilla Cave.

* Grotter i New Mexico
* Carlsbad CavernCarlsbad Cavern
* Ballsalen i LechuguillaBallsalen i Lechuguilla

Historie
--------

I den europeiske middelalderen var New Mexico åsted for den såkalte pueblo-kulturen. Ulike urfolk dyrket mais og bygde firkantede hus i soltørket leire, såkalt adobe. Ennå i dag finnes det samfunn i flere deler av New Mexico som har vært bebodd i hundrevis av år.

På 1500-tallet kom de første spanjolene på besøk. I 1608 grunnla de byen Santa Fe, som siden da har vært hovedstad i delstaten, og senere kom byer som Taos og Albuquerque. I 1680 gjorde pueblo-folket opprør mot spanjolene, som måtte flykte til El Paso (i dag i Texas). I 1692 kom imidlertid spanjolene tilbake. Stadige angrep fra apasje- og comanche-indianerne gjorde at denne nordlige utposten ikke utviklet seg særlig raskt. Da Spania måtte oppgi sitt kolonistyre i Mexico, fulgte New Mexico med inn i den nye meksikanske republikken. New Mexicos østlige deler fulgte med Texas ut av Mexico i 1836, mens de sentrale delene rundt Santa Fe ble okkupert av amerikanske styrker under den meksikansk-amerikanske krigen i 1846. I 1848 ble New Mexico en del av USA ifølge fredsavtalen i Guadalupe-Hidalgo. I 1912 ble New Mexico, etter å ha vært et territorium, anerkjent som USAs 47. delstat.

Demografi
---------

Historisk befolkning| Folketelling | Befolk. |  | %± |
| --- | --- | --- | --- |
| 1850 | 61 547 |   | — |
| 1860 | 93 516 |   | 51,9 % |
| 1870 | 91 874 |   | −1,8 % |
| 1880 | 119 565 |   | 30,1 % |
| 1890 | 160 282 |   | 34,1 % |
| 1900 | 195 310 |   | 21,9 % |
| 1910 | 327 301 |   | 67,6 % |
| 1920 | 360 350 |   | 10,1 % |
| 1930 | 423 317 |   | 17,5 % |
| 1940 | 531 818 |   | 25,6 % |
| 1950 | 681 187 |   | 28,1 % |
| 1960 | 951 023 |   | 39,6 % |
| 1970 | 1 017 055 |   | 6,9 % |
| 1980 | 1 303 302 |   | 28,1 % |
| 1990 | 1 515 069 |   | 16,2 % |
| 2000 | 1 819 046 |   | 20,1 % |
| 2010 | 2 059 179 |   | 13,2 % |
| Est. 2011 | 2 082 224 |   |  |

Bureau of the Census estimerte at befolkningen til New Mexico var på 2 082 224 den 1. juli 2011. Det var en befolkningsvekst på 1,12 % siden folketellingen i 2010. 51,4 % av New Mexicos innbyggere var født i New Mexico, mens 37,9 % var født i en annen delstat i USA og 9,7 % var født i utlandet.

1. juli 2008 estimerte Bureau of the Census at befolkningen til New Mexico var på 1 984 356, noe som er en befolkningsøkning på 165 315 innbyggere eller 9,1 % fra år 2000. Det var inkludert en naturlig tilvekst på 114 583 (det er 235 551 fødsler minus 120 968 døde) innbyggere. Mellom 2000 og 2008 hadde delstaten en netto innvandring på 59 499 personer. 34 375 av disse innvandret fra utlandet, mens 25 124 innvandret fra andre deler av USA.

7,5 % av New Mexicos befolkning er under 5 år gamle, mens 25,3 % er under 18 år og 13,1 % er 65 år eller eldre. Kvinner utgjør 50,7 % av befolkningen.

New Mexico er den delstaten som har den største prosentandelen latinamerikanere i USA. Latinamerikanere utgjør 46 % av New Mexicos befolkning. New Mexico er sammen med Hawaii, Texas og California de eneste delstatene i USA der latinamerikanerne er den største etniske gruppen. New Mexico har også en stor andel indianere, 9,3 % av befolkningen. Det er den nest største prosentandelen i USA, bare forbigått av Alaska. 182 136 indianere bor i New Mexico.

Albuquerque
Las Cruces
Santa Fe
Roswell

De 10 mest befolkede byene  
2010 Census Bureau estimates| Rang | By | Fylke | Folketall |
| --- | --- | --- | --- |
| 1 | Albuquerque | Bernalillo | 545 852 |
| 2 | Las Cruces | Doña Ana | 97 618 |
| 3 | Rio Rancho | Sandoval | 87 521 |
| 4 | Santa Fe | Santa Fe | 75 764 |
| 5 | Roswell | Chaves | 48 366 |
| 6 | Farmington | San Juan | 45 877 |
| 7 | Clovis | Curry | 37 775 |
| 8 | Hobbs | Lea | 34 112 |
| 9 | Alamogordo | Otero | 30 403 |
| 10 | Carlsbad | Eddy | 26 138 |

De 10 mest befolkede fylkene  
2009 Census Bureau estimates| Rank | County | befolkning innenforfylkesgrensene | Landareal km² | Største byer |
| --- | --- | --- | --- | --- |
| 1 | Bernalillo County | 662 564 | 3 026,79 | Albuquerque |
| 2 | Doña Ana County | 209 233 | 9 860 | Las Cruces |
| 3 | Santa Fe County | 147 532 | 4 948,92 | Santa Fe |
| 4 | Sandoval County | 13 561 | 9 620,04 | Rio Rancho |
| 5 | San Juan County | 130 004 | 14 344,29 | Farmington |
| 6 | Valencia County | 76 569 | 2 766,65 | Los Lunas |
| 7 | McKinley County | 7 492 | 14 128,95 | Gallup |
| 8 | Chaves County | 63 060 | 15 734,36 | Roswell |
| 9 | Otero County | 62 776 | 17 164,96 | Alamogordo |
| 10 | Lea County | 59 155 | 11 380,46 | Hobbs |

Språk og kultur
---------------

Spansktalende utgjør over 40 % av befolkningen i New Mexico, og de fleste av dem er etterkommere etter de opprinnelig spansktalende som bodde her før området ble del av USA, og som stort sett bor i den nordlige delen av delstaten. Deres spansk har utviklet seg i isolasjon og har en rekke ord fra navajo og andre urspråk, samt har beholdt trekk fra eldre spansk. De har fått selskap av meksikanske immigranter, som stort sett bor i de sørlige delene av delstaten. Maten i delstaten er også påvirket av det spanske, og meksikanske favoritter av tortillas og bønner spises av alle, uansett opprinnelsen.

Delstaten har også en spesiell arkitektur. Byggemåten adobe, altså soltørket leire, ble adoptert av spanjolene, og byer som Santa Fe og Taos har kirker, offentlige bygninger og gamle bolighus i adobe. I de historiske byene må ny arkitektur tilpasse seg adobebyggeskikken.

New Mexico har ikke noe offisielt språk. Siden det ble snakket spansk her i 250 år før noen begynte å snakke engelsk, har imidlertid delstaten alltid utgitt alle offisielle dokumenter på både spansk og engelsk. Delstatssangen har tekst både på spansk og engelsk.

Fylker
------

New Mexico består av 33 fylker:

Disse er:

Bernalillo,
Catron,
Chaves,
Cibola,
Colfax,
Curry,
DeBaca,
Dona Ana,
Eddy,
Grant,
Guadalupe,
Harding,
Hidalgo,
Lea,
Lincoln,
Los Alamos,
Luna,
McKinley,
Mora,
Otero,
Quay,
Rio Arriba,
Roosevelt,
San Juan,
San Miguel,
Sandoval,
Santa Fe,
Sierra,
Socorro,
Taos,
Torrance,
Union og
Valencia.

Økonomi
-------

New Mexico har et stort landbruk, med det femte største jordbruksarealet i USA. Gårsbrukene er i gjennomsnitt de nest største i landet, og landbrukssubsidiene er svært små. Kjøttproduksjonen dominerer sammen med mais og fôrproduksjon. Det er 1,6 millioner storfe i delstaten, som gjør den til en relativt stor kjøttprodusent i amerikansk sammenheng.

| Økonomiske nøkkeltall | Verdi |  % av BNP | År, kilde |
| --- | --- | --- | --- |
| BNP | 75,9 mrd US$ |  | 2006, *Commerce Dept, Bureau of Economic Analysis, US* |
| Arbeidsløshet | 4,2% |  | 2006, *Labor Dept, Bureau of Labor Statistics, US* |
| Andel fattige | 17,4% |  | 2005-06, *Commerce Dept, Bureau of the Census, US* |
| Inntekt per innb | 29.673 US$ |  | 2006, *Commerce Dept, Bureau of Economic Analysis, US* |

 Kilde: *The World Almanac 2008*, side 45 og 555-587.

Justis
------

New Mexico avskaffet den 18.03.2009 dødsstraff da guvernør Bill Richardson undertegnet onsdag-loven som avskaffer dødsstraff i New Mexico.

Loven ble stemt over av de folkevalgte i delstatsforsamlingen og trådte i kraft da Richardson undertegnet den.

Vedtaket ble først godkjent av Representantenes hus i delstaten og deretter av New Mexico-senatet med 24 mot 18 stemmer. Deretter underskrev guvernøren loven den 18.03.2009.

Kjente personer
---------------

* Jeff Bezos
* Billy the Kid
* Kit Carson
* Demi Lovato

Referanser
----------

1. ↑  
Thomas, G. Scott (2-10-11). «Table 4: Annual Estimates of the Resident Population for Incorporated Places in New Mexico, Listed Alphabetically: April 1, 2000 to July 1, 2010 (SUB-EST2008-04-35)» (CSV). US Census Bureau, Population Division. Besøkt 2-10-11.  Sjekk datoverdier i `|besøksdato=, |dato=` (hjelp)
2. ↑  
«Table 1: Annual Estimates of the Resident Population for Counties of New Mexico: April 1, 2000 to July 1, 2008 (CO-EST2008-01-35)». US Census Bureau, Population Division. 19. mars 2009. Arkivert fra originalen (CSV) 20. september 2011. Besøkt 10. juli 2009.
3. ↑  «Dødsstraff avskaffet i New Mexico». *Nettavisen.no*. 19.03.2009.
4. ↑  «Avskaffer dødsstraff i New Mexico». *Aftenbladet.no*. 14. mars 2009.

Eksterne lenker
---------------

* (en) Offisielt nettsted Rediger på Wikidata

* (en) New Mexico – kategori av bilder, video eller lyd på Commons Rediger på Wikidata

* (en) New Mexico – galleri av bilder, video eller lyd på Commons Rediger på Wikidata

|  | Utahs flagg Utah (NV) | Colorados flagg Colorado (N) | Kansas’ flagg Kansas (NØ) |  |
| Arizonas flagg Arizona (V) |  | Oklahomas flagg OklahomaTexas’ flagg Texas (Ø) |
|     ***New Mexico***     |
|  |
| Sonora (SV) | ChihuahuaMexicos flagg Mexico (S) |  |

Portal: USA

| * v
* d
* r
Fylker i delstaten New Mexico |
| --- |
| New Mexicos flagg | Bernalillo **·** Catron **·** Chaves **·** Cibola **·** Colfax **·** Curry **·** De Baca **·** Doña Ana **·** Eddy **·** Grant **·** Guadalupe **·** Harding **·** Hidalgo **·** Lea **·** Lincoln **·** Los Alamos **·** Luna **·** McKinley **·** Mora **·** Otero **·** Quay **·** Rio Arriba **·** Roosevelt **·** San Juan **·** San Miguel **·** Sandoval **·** Santa Fe **·** Sierra **·** Socorro **·** Taos **·** Torrance **·** Union **·** Valencia | USAs flagg |

| * v
* d
* r
USAs delstater og andre undernasjonale områder i USA |
| --- |
| Delstater | Alabama **·** Alaska **·** Arizona **·** Arkansas **·** California **·** Colorado **·** Connecticut **·** Delaware **·** Florida **·** Georgia **·** Hawaii **·** Idaho **·** Illinois **·** Indiana **·** Iowa **·** Kansas **·** Kentucky **·** Louisiana **·** Maine **·** Maryland **·** Massachusetts **·** Michigan **·** Minnesota **·** Mississippi **·** Missouri **·** Montana **·** Nebraska **·** Nevada **·** New Hampshire **·** New Jersey **·** New Mexico **·** New York **·** Nord-Carolina **·** Nord-Dakota **·** Ohio **·** Oklahoma **·** Oregon **·** Pennsylvania **·** Rhode Island **·** Sør-Carolina **·** Sør-Dakota **·** Tennessee **·** Texas **·** Utah **·** Vermont **·** Vest-Virginia **·** Virginia **·** Washington **·** Wisconsin **·** Wyoming | USAs flagg |
| Føderalt distrikt | District of Columbia |
| Oversjøiske territorier | Amerikansk Samoa **·** De amerikanske Jomfruøyer **·** Bakerøya **·** Guam **·** Howlandøya **·** Jarvisøya **·** Johnston Atoll **·** Kingman Reef **·** Midwayøyene **·** Navassaøya **·** Nord-Marianene **·** Palmyra Atoll **·** Puerto Rico **·** Wake Island |
| ISO 3166-2:US |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Nationalencyklopedin **·** VIAF **·** GND **·** LCCN **·** ISNI **·** SUDOC **·** NKC **·** GeoNames **·** BBC Things **·** MusicBrainz **·** GNIS
 |